જામનગર નજીકના દરીયામાં લશ્કરે તોયબાના આતંકીઓ સાથેની બે બોટ ઘુસી આવી છે અને સ્ફોટક હથીયારો સાથે લેન્ડીંગ કરી, જામનગર પંથકમાં અને મોટી ખાવડી સ્થિત ખાનગી કંપનીમાં બ્લાસ્ટ કરવાની પેરવી કરી રહ્યા છે તે પ્રકારના ઇનપુટને લઇને જામનગરની તમામ સુરક્ષા એજન્સીઓ દ્વારા આજે વહેલી સવારથી જામનગર જિલ્લાના દરિયામાં ઓપરેશન ડોલફીન હેઠળ કવાયત હાથ ધરવામાં આવી હતી અને મધ દરીયે બંને પક્ષે સામસામા અસંખ્ય ગોળીબારના રાઉન્ડ છુટયા હતા સાથો સાથ જામનગરના રેલ્વે સ્ટેશને પણ બોમ્બ બ્લાસ્ટ કરવાના ઇનપુટના આધારે રેલ્વે સ્ટેશનને સીલ કરી દેવાયું હતું અને તમામ ઓપરેશન હેઠળ સાત વ્યકિતને સકંજામાં લઇ લેવામાં આવ્યા હતા.